google/wiki40b huggingface dataset:
Entelecara media

Utseende

Entelecara media er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Miraj

Sykehusby

Byen er sammen med Sangli et viktig medisinsk sentrum i India med over 800 sykehus og to medisinske colleger i området. Wanless Hospital ble startet av misjonslegen William Wanless i 1894 og er nå oppkalt etter ham. Det er det eneste spesialistsykehuset mellom Pune og Bangalore og var sykehuset hvor dr. Padhi i 1954 gjennomførte den første åpne hjerteoperasjonen i India. Det er også et kreftsykehus, to ortopediske sykehus og et homøopatisk sykehus i byen.

Klassisk indisk musikk

Miraj er også sentrum for klassisk indisk musikk. Administrasjonen for Gandharva Mahavidyalaya, en skole for klassisk indisk musikk med avdelinger flere steder, ligger her. Byen er også kjent for produksjonen av indiske musikkinstrumenter som sitar, sarod og tambura, strengeinstrumenter av tre.

Transport

Central Railway har et viktig knutepunkt for jernbane i Maharashtra. I sin tid hadde stasjonen hele tre forskjellige sporvidder, men fra 2008 er det bare normalspor.
Helmer Lundgreen

Familie og yrke

Han var sønn av kjøpmann Mathias Helmer Lundgreen og hustru Cathrine Marie Møller. Foreldrene innvandret til Trondhjem fra Flensburg tidlig på 1800-tallet; faren tok borgerskap som skipper i byen 28 juli 1806 etter og ha fått et skip og føre som kaptein. Han åpnet da også en kjøpmannsforretning. Faren døde i 1831, og firmaet ble videreført av moren under navnet M.H. Lundgreens Enke. Det drev blant annet «brenneri og engrossalg av kolonialvarer og jern, men med vin og brennevin som spesialitet.»
Lundgreen gikk Kronprins Oscars skole og Trondhjems borgerlige realskole, tok privattimer i språk og handelsfag, og fikk sin praktiske utdannelse ved å assistere moren og ved handelshuset Jenssen & Co., og foretok også studiereiser til Tyskland og Frankrike. Han overtok den daglige driften av M.H. Lundgreens Enke i 1839, og ble medeier i 1851 og eneeier i 1854.
Firmaet var blitt en ledende distributør av vin og brennevin i det nordenfjelske Norge, og eksporterte også et betydelig kvantum av finere viner til Stockholm og det øvrige Sverige inntil mellomriksloven ble opphevet. Lundgreen kjøpte også Sundnes bruk med brenneriet etter Herman Løchens konkurs. Sundnæs Aquavit ble Lundgreens fremste eksportartikkel. Lundgreen var fransk visekonsul i Trondhjem fra 1861 til 1884, noe som må sees i sammenheng med hans gode forbindelser som vinhandler.
Han giftet seg i 1841 med Anna Christine Roshauw, datter av kjøpmann og proprietær Johan Fredrik Roshauw og hustru Jochumine Margrethe («Mina») Testmann på Follo gård i Orkdal. Mannslinjen i slekten døde ut med sønnene deres, Fredrik og Mathias Helmer Lundgreen, så firmaet M.H. Lundgreens Enke ble overtatt av deres mangeårige medarbeider Claus Berg og dennes sønn Sverre Berg. I 1924 ble det overtatt av Vinmonopolet.

Styreverv og politisk arbeid

Lundgreen var formann i direksjonen (styret) i Det Nordenfjeldske Dampskibsselskab (NFDS) fra 1864 til sin død i 1892. NFDS var dannet i 1857 og var et samarbeid mellom næringslivet i Trondhjem og Bergen om dampskipsfarten til Nord-Norge. Lundgreen var medlem av representantskapet i Norges Bank fra 1848 til 1857 og direktør (styremedlem) fra 1863 til sin død. Fra 1861 var han også direktør i Trondhjems Sparebank.
Lundgreen var innvalgt i Trondhjem bystyre fra 1854. Fra 1865 til 1876 var han vararepresentant til Stortinget fra kjøpstedene Trondhjem og Levanger. Lundgreen møtte på Stortinget i periodene 1865–1867 og 1874–1876; først for Einar Gram, som bad seg fritatt, så for Michael Getz, som var sykemeldt og døde. Lundgreen var høyremann.

Æresbevisninger

Helmer Lundgreen ble utnevnt til ridder av St. Olavs Orden i 1882 og til kommandør av 2. klasse av samme orden i 1891. Han døde i 1892 og ble gravlagt i familiegravstedet ved Nidarosdomen. På graven reiste byen en minnestein i granitt og med bronsjerelieff, hvor det står «reist av erkjendtlige medborgere». Han testamenterte penger til to legater, ett av dem til sjøfolk i NFDS og deres etterlatte. I 1906 ble Helmer Lundgreens gate på Kalvskinnet oppkalt etter ham.
Van Mijenfjorden

Geografi

Selve Van Mijenfjorden regnes vanligvis som den 62 kilometer lange fjorden øst for Akseløya, en smal øy som nesten sperrer hele innløpet, og har forbindelse med Bellsund via de to korte sundene Akselsundet og Mariasundet. Bellsund, vest for Akseløya, har munning mellom Lågneset i nord og Straumneset i sør. Fra Bellsund går Van Keulenfjorden av i sørøstlig retning.
Det ligger tre fyrlykter som ble oppført i 1964 langs nordkysten av Van Mijenfjorden. Akseløya lykt på Akseløya, Blåhuken lykt øst for Kaldbukta og Kapp Amsterdam lykt ved munningen til Sveabukta. Ved Kapp Amsterdam ligger Store Norske Spitsbergen Kulkompanis utskipningshavn for kull fra Sveagruva som ligger ved Sveasundet i den indre delen av fjorden.
Svalbards største elver har utløp i fjorden. Fra nord kommer Reindalselva med utløp i Kaldbukta og fra øst kommer Kjellstrømelva med utløp i Braganzavågen i bunnen av fjorden. To isbreer munner helt ut i fjorden, Fridtjovbreen nordvest for Akseløya og Paulabreen i bunnen av fjordarmen Rindersbukta.
Nordkysten av Van Mijenfjorden tilhører Nordenskiöld Land Nasjonalpark og hele fjorden tilhører Forvaltningsområde 10 hvor tilreisende kan bevege seg uten å melde til Sysselmannen og uten forsikring. Ferdsel til alt land og hav sør for fjorden skjer derimot utenfor Forvaltningsområde 10 og innebærer forsikrings- og meldeplikt.

Navn

Fjorden er oppkalt etter Willem van Muyden. Nordenskiöld skrev feilaktig navnet hans som Van Mijen, og dette har siden blitt brukt.
Netlight Consulting

Virksomhet

Netlights virksomhetsområde strekker seg fra managementtjenester som IT-management, IT governance, IT-strategi, IT-organisasjon og IT-research, til teknikktjenester som systemutvikling, infrastruktur, systemintegrasjon og business intelligence. Selskapet retter seg mot kunder innenfor bransjene finans, telekom, spill, gambling, retail og media.

Økonomi

Netlights totale omsetning gikk opp til 315 millioner SEK i 2011, hvor Netlight AS stod for 51,8 millioner NOK i omsetning. Norgeskontoret havnet også på listen over Gasellebedrifter i fire år på rad 2011-2014.
Master team svømming

Master Team svømming, bedre kjent som ROMA, er en svømmeklubb for masters i Rogaland. Klubben er tilsluttet Norges Svømmeforbund og Rogaland svømmekrets.
ROMA har per 2017 ca. 60 medlemmer hvor de fleste er tidligere aktive svømmere som fortsatt ønsker et treningsmiljø innenfor svømmesporten. Klubbens formålsparagraf tyder også på at det sosiale er vel så viktig som det idrettslige.
Klubben er vanligvis representert på NM masters, Nordisk masters, EM masters og VM masters, samt øvrige masterskonkurranser i Skandinavia (for eksempel Åpne Københavnske Masters). Ved NM masters i Trondheim i 2016 ble ROMA beste klubb totalt.
Sørvik skole

Sørvik skole er en kombinert barne- og ungdomsskole som ligger i bygda Sørvik i Harstad kommune.
Gareth McAuley

Landslaget

Han ble tatt ut i Nord-Irlands EM-tropp til EM i Frankrike 2016.
Shen Zhou

Shen Zhou (kinesisk: 沈周, pinyin: Shěn Zhōu, født 1427 i Xiangcheng ved Suzhou i Kina, død 1509 i Suzhou), stilnavn Qinan (启南), var en kinesisk maler på Mingdynastiets tid. Han regnes som grunnlegger av Wu-skolen innen kinesisk malerkunst.
Shen Zhou stammet fra en rik embedsmannsfamilie. Etter at faren, Shen Heng-chi, døde, bestemte Zhou seg for ikke å slå inn på samme karrierevei og viet sitt liv til å ta seg av sin mor. Samtidig tillot hans tilbaketrukne livsstil ham åfordype seg i kunst, samtaler og monastisk kontemplasjon.
Udranomia

Utseende

Nokså små (vingespenn ca. 30 millimeter), brune smygere. Vingene har små, hvite flekker.

Levevis

Larvene lever på planter i familien Ochnaceae (slektene Cespedesia, Ouratea og Quiina).

Utbredelse

Artene er utbredt i Sør- og Mellom-Amerika, fra Mexico i sør til Brasil i nord.
Vannpolo under Asialekene 2002

Vannpolo under Asialekene 2002. Vannpolo var en av flere sporter under de fjortende Asialekene som ble arrangert i Busan i Sør-Korea mellom 2. og 16. oktober 2002. Det var fjortende gangen vannpolo for menn var med i lekene. Seks lag deltok. Kasakhstan vant finalen med 15-14 over Japan.
Stemmeapparat

Et stemmeapparat er et elektronisk hjelpemiddel ved stemming av musikkinstrumenter. Musikeren spiller en tone, og en viser eller et display på apparatet viser om tonen ligger lavere, høyere, eller omtrent likt med den ønskede tonehøyden.
Mange stemmeapparater kan bare stilles inn på noen bestemte tonehøder, for eksempel de frie strengene på en gitar. Kromatiske stemmeapparater kan brukes til å finne alle de tolv halvtonene over flere oktaver. Enkle apparater er kun innstilt for temperert stemming, og blir hovedsakelig brukt til å stemme gitarer. Mer avanserte modeller også kan stilles inn for flere andre stemmemetoder, for eksempel pytagoreisk stemming eller middeltonestemming.
Det finnes flere ulike varianter. Noen har en innebygget høyttaler som angir bestemte toner, oftest tonene for de frie strengene på en gitar, når brukeren trykker på en knapp. Mange av disse kan også transponere skalaen det stemmes etter.
Frying Pan (gitar)

Prototyp

Andre elektrisk forsterkede gitarer hadde i tillegg resonanskasse (jazzgitarer/archtop), og man benyttet mikrofoner for at de ikke skulle drukne i andre instrumenter, som for eksempel i storbandensembler. Å forsterke lyden fra strengene helt uten at gitarene hadde noen resonanskasse, var en ny retning, og til dels nødvendig da feedback (at lyden som allerede er forsterket fanges opp på nytt og forsterkes enda en gang i en loop) var et stort problem på gitarer med hul kropp og en vanlig mikrofon.
Prototypen var av massiv lønn, men senere var el-gitaren av aluminium. Hawaiimusikk hadde gjort sitt inntog i USA, og når Frying Pan etter hvert ble laget av aluminium, var gitaren også ment som et instrument som ville passe til denne sjangeren. Beauchamp hadde tidligere deltatt i arbeidet med resonatorgitarer, som også benyttet metall til forsterking av lyden. Man benyttet så en magnetisk pickup som stod i en bue over strengefestet («hestesko»).

Serieproduksjon

Fra 1932 ble Frying Pan serieprodusert av selskapet Ro-Pat-In Corporation som etter hvert byttet navn til Rickenbacker. Gitaren het offisielt Rickenbacker Electro A-22, men fikk økenavnet sitt fordi den lignet på en stekepanne. Mange jobbet med å elektrisk forsterke gitarer på samme tid. Rickenbacker solgte gitaren i flere år før Beauchamp fikk patent på designet i 1937, og det var derfor fritt frem for andre å bruke ideer fra Frying Pan. 
Frying Pan ble ingen stor suksess, og produksjonen ble avviklet i 1939. Imidlertid var gitaren med på å peke ut en ny retning, og bare få år senere kom populære gitarer som benyttet lignende prinsipper, og er representanter for den elektriske gitaren slik vi kjenner den i våre dager; Fender Telecaster (1950) og Gibson Les Paul (1952).
Ted Parsons

Ted Parsons er en amerikansk trommeslager. Han har spilt i noen av verdens fremste industrial metal-band i mer enn to tiår.

Biografi

Parsons' tidlige karriere begynte i 1985 med Swans, da han bidro på deres Holy Money-album. Han forlot Swans i 1987 ble med i gitaristen Tommy Victor's nystartede band Prong. Prong var Parsons' hovedprosjekt til gruppen ble oppløst i 1996. Han startet da på et langvarig vennskap med den britiske komponisten Justin Broadrick, og spilte på Godflesh' turné i 1996 og på albumet Hymns. Parsons har også spilt i Of Cabbages and Kings med sin bandkompis fra Swans, Algis Kizys, og var også med i Foetus' turnéband.
Parsons er for nåværende medlem av Broadrick's Jesu-prosjekt, og har sin egen dub-gruppe, Teledubgnosis.
Same Shit – New Wrapping

Same Shit – New Wrapping er Henning Kvitnes og The Young Lords sitt debutalbum, utgitt i 1980.
Espers grasengfly

Utseende

Et middelsstort (vingespenn 27 – 32 mm), kraftig, mer eller mindre gråbrunt nattfly. Fargen er svært variabel, fra ganske blek til nesten svart, den ytre delen av forvingen er ofte lysere enn resten. Nyre- og ringmerkene er oftest lyse og tydelige. Bakvingen er lyst gråbrun. Den er i gjennomsnitt litt mindre og gjerne litt mer monoton i fargen enn vanlig grasengfly, men kan ikke sikkert skilles fra denne hverken på størrelse eller farge.

Levevis

Biologien er ikke kjent med sikkerhet men er trolig lik den til vanlig grasengfly: Arten lever på åpne områder med gras. Larvene utvikler seg inne i stråene på ulike grasarter fra september til mai. De voksne sommerfuglene flyr i juli – august.

Utbredelse

Inntil nylig har arten blitt blandet sammen med vanlig grasengfly, og det er uklart hvor vidt utbredt den egentlig er. Trolig finnes den over det meste av Europa og i Lilleasia. I Norge er den utbredt nord til Sør-Trøndelag, men den er gjerne litt mindre vanlig enn vanlig grasengfly.
Kantater (Bach)

Kantater av Bach (også Bachkantater) er en samlebetegnelse på kantater skrevet av komponisten Johann Sebastian Bach. Bach var en flittig kantatekomponist; ca 200 av hans verker er bevart for ettertiden, men han skrev sannsynligvis langt flere.
Som for alle kantater fra barokken dreier det seg om verk med flere satser, vanligvis for kor, orkester og vokalsolister, som var skrevet for å oppføres under gudstjenester (kirkekantater) eller ved festlige anledninger (verdslige kantater).

Oppføringspraksis

Bachkantatene hører også i dag til kirkemusikkrepertoaret. De kan fortsatt oppføres under kantategudstjenester, men mer vanlig i dag er rene kantatekonserter holdt i et kirkerom.
23. august 1730 sendte Bach et memorandum, «Kurtzer, iedoch höchstnöthiger Entwurff einer wohlbestallten Kirchen music», til byrådet hvor han hevdet at idealbesetningen for hans kirkekantater i Leipzig var tre til fire sangere pr. stemmeleie. Musikkviterne Joshua Rifkin og Andrew Parrott hevder at Bach vanligvis oppførte kantatene med en solokvartett, som tok seg av alle solistiske oppgaver og ved sterkere instrumentalbesetning (framfor alt, men ikke bare, i korsatser) ble støttet av en til to ekstra sangere; i tillegg to til tre førstefioliner, to andrefioliner, en til to bratsjer og en etter dagens forhold sterkt besatt continuogruppe. Det sterke skillet mellom solistenes og koristenes oppgaver fantes ikke. Andre representanter for den historiske oppføringspraksis, som Ton Koopman, støtter ikke denne teorien og bruker som før små kor. En rent solistisk oppføring var for Bach hverken regelen eller idealet.

Bach-Werke-Verzeichnis

Wolfgang Schmieders Bach-Werke-Verzeichnis (BWV) katalogfører omtrent 200 av Bachs kantater og i tillegg noen verk som senere forskning har tilskrevet andre komponister. Nummereringen i BWV er hverken kronologisk eller systematisk; Schmieder tok i bruk en tilfeldig nummerering som hadde etablert seg under arbeidet med Bachs samlede verker og deler lista opp i kirkekantater (BWV 1–200), verdslige kantater (BWV 201–216) samt kantater det er tvilsomt om Bach ha komponert (BWV 217–224).
Sigvald Krohn

Utdannelse og yrkesliv

Krohn ble cand.theol. i 1919 og tok praktikum ved Universitetet i Oslo i 1920. Samme år ble han konstituert sogneprest i Engerdal og  utnevnt til prest samme sted i 1921. Her ble han fram til 1929 da han ble sogneprest i Biri sogn. Han var konstituert som prost i Toten prosti i 1945. Han var så sogneprest i Stange fra 1946 til 1964, de siste fem årene også prost i Hedemarken prosti. 
I Biri kommune var han engasjert i en rekke styrer og råd, blant annet fattigstyret, skolestyret, menighetsrådet og i Biris private telefonselskap. Han var medlem av Hamar bispedømmeråd fra 1953 til 1960.
Krohn fikk Kongens fortjenstmedalje i gull i 1964.

Familie og fritid

Sigvald Krohn giftet seg med Ellen Tobiassen (1894–1965) 18. juni i 1920. Sammen fikk de fire barn: Erling (1926), Magne C. Krohn (1928), Leif (1930) og Marie Elisabeth (1935).
Blant de hobbyene som Krohn hadde, var grønnsaksdyrking og annen drift ved de prestegårdene han var ved. Han fikk blant annet 1. premie for sin grønnsaksdyrking ved Landbruksutstillingen på Gjøvik i 1936.
Kåkern bru

Kåkern bru er ei fritt frambygg-bru som krysser Kåkersundet mellom Flakstadøya og Moskenesøya i Nordland. Brua er 303 meter lang og har et lengste spenn på 171,5 meter. Den ble åpnet i 2002 og er en del av europavei 10.
Dagens bru erstattet ei hengebru som ble åpnet i 1961 og var 228 meter lang. Den gamle brua ble revet etter at den nye brua åpnet.
Parlamentsvalget i Hellas mai 2012

Regjeringsdannelse

Ifølge Hellas' Grunnlov artikkel 37 skal etter et valg, lederen av det største partiet få i oppdrag av presidenten å danne regjering. Dersom dette mislykkes går oppdraget videre til det nest største partiet og om heller ikke dette lykkes, endelig til det tredje største partiet. Dersom samtlige tre forsøk mislykkes skal det skrives ut nyvalg. Hvert sonderingsforsøk kan vare inntil tre dager. Fristen for å danne regjering etter valget 6. mai var 17. mai.
Valgresultatet viste at en regjeringsdannelse kunne bli vanskelig. Nea Dimokratia ble det største partiet etter valget, men partilederen Antonis Samaras måtte dagen etter valget oppgi forsøket på å danne regjering. Oppdraget gikk 8. mai videre til lederen av valgalliansen SYRIZA Alexis Tsipras, men 9. mai måtte også han oppgi forsøket. Den 10. mai fikk lederen av PASOK Evangelos Venizelos i oppdrag å danne regjering.
Naturhistorisches Museum

Naturhistorisches Museum er et stort naturhistorisk museum i Wien, og et av de viktigste naturhistoriske museene i verden.
Museet står rett overfor Kunsthistorisches Museum.
Kristiania norske Theater

Kristiania norske Theater ble startet i 1852 under navnet Den norske dramatiske skoles Theater. Initiativet kom  fra premierløytnant i ingeniørvåpenet Johannes Benedictus Klingenberg etter at han hadde gjestet Det norske Theater i Bergen og blitt skuffet over det unorske repertoarvalget. I 1854 ble dramaskolen gjort om til fast teater.
Henrik Ibsen ble head-huntet fra teateret i Bergen, hvor han var sceneinstruktør og husdikter, for å bli Kristiania norske Theaters artistiske direktør. Ibsen overtok ansvaret for teaterdriften fra høsten 1857, og fungerte som teaterets leder frem til det gikk konkurs sommeren 1862.
Forbundsdagsvalget i Tyskland 2013

Valgordning

Forbundsdagen skulle bestå av minst 598 medlemmer, men kunne bli større som følge av valgsystemet som åpnet for overskuddsmandater og utjevningsmandater. Etter valget i 2013 fikk Forbundsdagen 631 medlemmer.

Utgangsposisjon

Forbundsdagen fikk etter valget i 2009 622 medlemmer, hvorav 24 overskuddsmandater. Landets regjering, under ledelse av Angela Merkel (Merkel II), har vært støttet av en koalisjon bestående av CDU, CSU og FDP. SPD, Die Linke og Bündnis 90/Die Grünen har vært i opposisjon.
I løpet av valgperioden lyktes det for Piratenpartei (Piratpartiet), som ved forbundsdagsvalget i 2009 lå 2 % under sperregrensen, å komme inn i fire delstatsparlamenter.

Kandidater

Begrepet kanslerkandidater eller toppkandidat (tysk: Spitzenkandidat) brukes i presse og ellers om de nasjonale partienes ledende representant ved valget. Språkbruken er ikke konsekvent og begrepene har ingen juridisk betydning ved de føderale valg, ettersom kansleren blir valgt av medlemmene av Forbundsdagen og ikke ved direkte valg. Begrepene har imidlertid politisk betydning. De store partiene CDU/CSU og SPD nominerer vanligvis kanslerkandidater, mens de øvrige partiene nominerer toppkandidater.

CDU/CSU

Angela Merkel kunngjorde i juli 2011 at hun ville stille til valg i 2013. Merkel ble første gang valgt til kansler i 2005 og andre gang i 2009.

SPD

SPDs styre nominerte Peer Steinbrück som kanslerkandidat. Valget av kanslerkandidaten fant sted 9. desember 2012 på SPDs landsmøte i Hannover og Steinbrück ble valgt med 93 % av stemmene.

Bündnis 90/Die Grünen

Bündnis 90/Die Grünen gjennomførte høsten 2012 en uravstemning om hvem som skulle være deres toppkandidater (tysk: Spitzenkandidaten). Det skulle velges to personer. Jürgen Trittin fikk 72 % av stemmene og Katrin Göring-Eckardt 47 %.

Die Linke

Partiet die Linke opplyste 21. januar 2013 at partiet skulle være representert av et lag bestående av åtte toppkandidater: Nicole Gohlke, Jan van Aken, Caren Lay, Klaus Ernst, Gregor Gysi, Dietmar Bartsch, Sahra Wagenknecht og Diana Golze.

FDP

Rainer Brüderle ble under partiets landsmøte 9. og 10. mars 2013 valgt som FDPs toppkandidat.

Alternativ for Tyskland

Det i 2013 nystiftede partiet Alternativ for Tyskland gikk til valg på oppløsning av valutaunionen knyttet til euro og gjeninnføring av nasjonale valutaer.
VM i landeveissykling 2015 – Junior kvinner, temporitt

VM i landeveissykling 2015 temporitt for kvinner junior gikk over 15 km den 21. september i Richmond i Virginia i USA.
Rittet endte med dobbelseier for USA, med Chloé Dygert på førsteplass og Emma White på andre. Den siste pallplassen ble vunnet av Anna-Leeza Hull fra Australia. To norske deltagere var med: Susanne Andersen som kom på 19.-plass, 2 minutter og 13 sekunder bak Dygert, og Ingvild Gåskjenn som kom på 32.-plass, 3,07 bak vinneren.
18 år gamle Dygert gjorde med dette rittet sin debut i sykkel-VM. Hun hadde et tidlig startnummer, og fikk med det et overtak på konkurrentene som startet senere, da vinden tok seg opp etter hvert.
Prøysenprisene

Prøysenprisene, eller Alf Prøysens hederspriser, er tre norske priser som deles ut til «meget anerkjente kunstnere innen forskjellige sjangre». Prisene som deles ut er Prøysenprisen, Teskjekjerringprisen og Alf Prøysens Ærespris. Hver av prisene består av en sølvplakett og 25 000 kroner.
Prisene ble opprettet til ære for dikteren Alf Prøysen i 1974 gjennom et samarbeid mellom NRK og Sparebankforeningen i Hedmark og Oppland. De to partene utgjorde Alf Prøysens Minnefond, som sto for utdelingen av prisene. 
Siden 1996 deles prisene ut av bokhandlerkjeden Libris og foreningen Norsk forening for komponister og tekstforfattere – NOPA. Prisene gis for fremragende innsats innen musikk, visekunst og diktning i sjangre som forbindes med Prøysen. Fra 2018 samarbeider NOPA med organisasjonene Norsk Viseforum og Norske Barne- og Ungdomsbokforfattere om prisene og juryeringen. I juryen for 2018 satt Frida Ånnevik (juryleder), Trygve Skaug, Linn T. Sunne (fra NBU), og Hogne Moe fra Prøysenhuset som sekretær.

Statutter

Statutter for Alf Prøysens HederspriserPrøysen-prisen, Teskjekjerring-prisen og Alf Prøysens Ærespris
§ 1 Prisene er opprettet til ære for dikteren, forfatteren og sangeren Alf Prøysen. I sin nåværende form er prisene en videreføring av Alf Prøysens Minnefond som ble opprettet etter initiativ av Hedmark og Oppland Sparebankforening. Fra og med 29.1.96 er Libris A/S og NOPA ansvarlige for finansiering og utdeling av prisene.
§ 2 Prøysen-prisen gis for fremragende innsats innen musikk, visekunst eller diktning innenfor de genrene som forbindes med Alf Prøysen. Prisen tildeles skapende eller utøvende kunstnere, eller til oppmuntring for unge talenter. Prisen kan gis til én person eller til flere som har samarbeidet om en oppgave. Teskjekjerring-prisen tildeles etter de samme kriterier som nevnt ovenfor, men med spesiell vektlegging på virksomhet rettet mot barn. Prisene kan også tildeles grupper eller institusjoner. Juryen kan i tillegg beslutte å utdele Alf Prøysens Ærespris for langt og fortjenstfullt virke innenfor de samme områdene som dekkes av de to andre prisene. Det er opp til juryen å bestemme om denne prisen skal deles ut.
§ 3 Prisene deles ut hvert år i desember. Utvelgelsen av prisvinnerne foretas av en jury som oppnevnes av styrene i NOPA og Libris A/S i fellesskap. Juryen konstituerer seg selv.